KITALÁLT TÖRTÉNET. KISKORÚAK SZÁMÁRA
TILOS A DOHÁNYZÁS
YAMATO BUO - SEII
A Yamato-kor 60. éve, tavasz.
Ohga Wajima, az északi Seii legfőbb parancsnoka
Reihokut vette célba,
ahol Ryumon határvidéki tábornok állomásozott,
és megindította a seregét.
Mitsuhide válaszul bevetette az üres erőd hadicselt,
így megmenekült a tigristől.
Bár elsöprő túlerővel rendelkezett,
Ohga Wajima meghátrált a magányos teamester elől,
és rajtaütést gyanítva visszavonult.
Tekintélyének elvesztése mindenki számára nyilvánvaló volt.
MARUOKA VÁR 21:15, - 8 °C
„Nem értem, miért menekült el egy öreg teamestertől.”
„Megijedt, pánikba esett és visszavonult.”
„Egyszerűen szánalmas.”
„Hatalmas csalódás.”
„Én többé nem támogatom.”
Micsoda idióták!
Csak azért írnak efféle kritikákat, mert később kiderült,
hogy nem álltak lesben katonák.
Pontosan.
Ha a yamatóiak megtámadtak volna minket a Kuzuryu hídnál,
elveszíthettük volna a parancsnokot és számos katonát,
káoszba taszítva a sereget.
Ez az ostobák véleménye,
akik csak korlátolt nézőpontból képesek látni a dolgokat.
Meg kéne büntetnünk a levélírókat.
- Úgy van! - Igen!
Elég!
OHGA WAJIMA
Nem számít, mennyi okom volt a visszavonulásra,
akkor sem álltak lesben katonák.
Ez vitathatatlan tény.
Engem terhel a felelősség, amiért rossz döntést hoztam.
A levélírók nem kapnak büntetést.
Nem kapnak?
De sokan követelik a lemondását, parancsnok!
Példát kell statuálnunk, hogy…
Elég!
YAYAKICHI HEI
A legfőbb parancsnok fáradt. Térjetek vissza a táborotokba!
Elnézést.
NIPPON SANGOKU: A VÖRÖS NAP HÁROM ORSZÁGA
EKÖZBEN A FUKUI REIHOKU VÁRBAN 8 °C
YASUAKI KAKU
- Hogy áll a helyzet? - Uram!
A civilek körülbelül 70%-át a várba menekítettük.
KÖNNYEK YAYAKICHIÉRT
Jó. Folytassák az evakuálást, mindenkit kísérjenek a várba!
Uram, úgy vélem, azonnal be kéne zárnunk a kapukat,
és felkészülnünk Seii támadására.
És mi lesz a kint rekedt civilekkel?
Ha meg akarjuk menteni a várban lévő sokakat,
elkerülhetetlen lehet, hogy feláldozzuk a kint rekedt keveseket.
Tudja, miért tört ki a Nagy Erőszakos Forradalom
az országban?
A hatalmon lévők a szélsőséges utilitarizmust követték,
és a nép akarata ellenére hoztak intézkedéseket.
Az ön döntése utilitarista szempontból talán helyes.
De egy olyan világban, amit az ég, a föld és az emberek alkotnak,
minden nézőpontot figyelembe kell vennünk
az utolsó pillanatig,
hogy átgondoljuk, mi a helyes lépés,
és megoldjuk a problémákat.
Ez ránk különösen igaz egy ilyen helyzetben,
- ahol életeket menthetünk. - Pontosan.
Ha meg sem próbáljuk menteni, akiket megmenthetünk,
hogyan jöhetne el valaha is a béke?
Igaz, uram. Megfogadom a tanácsát.
Kaku tanácsadó!
Ryumon tábornok!
Üdv!
MITSUHIDE RYUMON
Nagyon megkönnyebbültem, hogy élve tért vissza.
Üdvözöljük, uram!
Ryumon tábornok, a válla…
Hívják Kata doktort!
Kaku.
Wajima parancsnok nyílvesszője egy pillanatra sem ingott meg.
Ha bizonytalanságot mutattam volna,
most nem lennék itt.
Az is hozzájárult
a sikeres végkimenetelhez, hogy az ön javaslatára mentem, Kaku.
Hálásan köszönöm.
Miket beszél?
Csak azért javasoltam, mert önről volt szó, Ryumon úr.
Reméltem, hogy visszatér.
Nos, térjünk vissza az államügyekhez!
Mi… a…
Kaku tanácsadó… Kaku tanácsadó!
Azonnal hívjanak orvost!
EKÖZBEN A MARUOKA VÁRBAN
Yayakichi.
Sajnálom, hogy nem hittem neked.
Nem láttam előre, hogy mi következik.
Nem büntettem meg a yamatóiak gyilkosait Okuetsuban,
hogy fenntartsam a morált.
Kételkedtem a tanácsadómban,
és még bosszút sem tudtam állni.
Nem vagyok méltó a legfőbb parancsnoki tisztségre.
Tora,
miért lenne alkalmatlan parancsnoknak az,
aki az ország érdekében visszavonult ahelyett,
hogy bosszút állt volna egy személyes ügyért?
Amíg élünk, nem menekülhetünk a sors elől.
Az ég időzítése, a terep adottságai, az emberek egysége…
Ma éjjel egyszerűen nem nekünk kedvezett a szerencse.
Yayakichi…
Még ha vissza is vonultál, amíg élsz, újra felemelkedhetsz.
Ne csüggedj!
Igen.
Most kezdődik az igazi próbatétel.
Ha nem akarjuk, hogy úgy emlékezzenek rád,
mint aki megfutamodott Ryumon elől,
akkor meg kell nyernünk a háborút.
Igazad van.
Ehhez azonban
még indulás előtt helyre kell állítanunk a tekintélyedet,
és visszaállítanunk a törvénykezést.
De ha így cselekszem,
az megtorlásnak tűnhet a levelekért.
Yayakichi, szükségem van a tanácsodra.
Van egy tervem.
Bízd csak rám, a tanácsadódra!
Rendben. Számítok rád, Yayakichi.
Máris intézkedem.
Seii tanácsadója, Yayakichi Hei elhatározta,
hogy magára vállalja a felelősséget
Ohga Wajima tekintélyének helyreállításáért
és a törvénykezés visszaállításáért.
Levelet írt, melyben a valóságot kitalációval keverte tetteiről,
majd a seii táborban széles körben terjeszteni kezdte
Hei beosztottjainak vádirata címmel.
Azt írta, végzett a parancsnok bátyjaival,
és a gyermek Ohga Wajimát tette meg a Wajima klán fejének.
Kihasználta a lány hazafias érzelmeit és bosszúvágyát,
hogy éveken át mellette maradhasson.
Azt is írta, hogy Wajima meghátrálása
és az Okuetsuban élő yamatóiak lemészárlása
az ő parancsára történt,
és mindez egy nagy terv része volt,
amellyel alá akarta ásni a parancsnok tekintélyét,
hogy végül az egész ország felett átvegye a hatalmat.
Bár a vallomásban szereplő vádak többsége megalapozatlan volt,
Yayakichi számítása bejött.
A felháborodott magas rangú tisztek összefogtak,
JIEN HIBI
és az éjszaka végére sokan aláírták
HAKUYAKU TABUCHI
az eltávolítását követelő kérvényt.
HEI TANÁCSADÓ SZÁLLÁSA
Apa! Miért írtál ilyen levelet?
YASUKE HEI - DAIKICHI HEI
Magadra akarod vállalni az egészet?
Wajima parancsnoknak és az országnak szüksége van rád!
Kérlek, beszélj a parancsnokkal,
és mondd meg neki, hogy hamis a levél!
A döntésem végleges.
Apa!
Tudjuk, hogy végzik a diktátorok, akik elveszítik a tekintélyüket.
Ha az ország vezetőjét és a törvényeket nem veszik komolyan,
a legrosszabb is bekövetkezhet.
De ha azzal, hogy magamra vállalom a felelősséget,
fordíthatok a helyzeten, és elérem, hogy újra tiszteljék Wajimát,
annál nagyobb örömet nem is kívánhatnék.
Apa…
Daikichi, Yasuke,
fel kell ráznunk az országot,
és ehhez az kell, hogy mindketten vádat emeljetek ellenem.
De ne aggódjatok!
Csak lemondok a pozíciómról, nem fogok meghalni.
A nép és az ország érdekében számítok rátok.
- Igenis! - Igenis!
- Felkészültetek? - Igen.
A katonák, akiket hoztam, nem ismerik a valódi helyzetet.
Csak annyit mondtam nekik, hogy veled kell menniük elfogni valakit.
Akkor most megostromoljuk a legfőbb parancsnok rezidenciáját.
A Yamato-kor 60. éve, március 21.
Seii tanácsadója, Yayakichi Hei néhány tucat seii katonával
tervet szőtt a legfőbb parancsnok rezidenciájának ostromára.
Ez volt a Yayakichi-lázadás.
Az őrség egyik járőrét leszúrták,
Yayakichit azonban elfogták.
A katonák, amikor megtudták, hogy a hadművelet valódi célja
a parancsnok meggyilkolása volt, megadták magukat.
A gyors akció mindössze egyetlen életet követelt.
Yayakichi pedig vállalta a szégyent, hogy árulónak bélyegezzék.
Minden pontosan úgy történt, ahogy eltervezte.
ÍGY KÉSZÜL YAYAKICHI KESZTYŰBÁBJA
Ez nem lehet igaz!
Mégis mit képzelt?
Mindvégig manipulálta Ohga kisasszonyt!
Fel vagyok háborodva!
Wajima legfőbb parancsnok, súlyosan büntesse meg a vén gazembert!
Nem! Ítélje halálra!
Halál! Halál! Halál!
Halált neki!
Mindvégig
ez volt a terved?
Te adtad parancsba, hogy elterjesszék a vádiratot, igaz?
Elég!
Azonnal magyarázatot követelek!
Mélységesen sajnálom,
hogy az alkalmatlanságom miatt
nem sikerült megölnöm, amikor lehetőségem volt rá.
Mit beszélsz, Yayakichi?
„Még ha vissza is vonultál, amíg élsz, újra felemelkedhetsz.”
Ezt te mondtad nekem.
Akkor miért áldozod fel magad az én hibám miatt?
Fogalmam sincs, miről beszélsz.
Tizenkét évvel ezelőtt én öltem meg a bátyáidat.
A háború során
parancsba adtam a yamatóiak lemészárlását és megerőszakolását Okuetsuban.
Én javasoltam visszavonulást a Kuzuryunál, hogy aláássam a tekintélyedet.
És ma éjjel egy puccs révén át akartam venni a helyed.
Nem teljesült az óhajom, de ilyen az élet.
Kérlek, szigorúan a törvény szerint járj el,
és ítélj halálra!
Apa…
Várjon!
Engedelmével.
Van bárki, aki helyettesíthetné
Hei tanácsadót Yamato meghódításában?
Nincs.
Ostoba módon hittem a vádiratnak,
fellázítottam a katonákat,
és aláírattam velük egy kérvényt a leváltására.
Az én felelősségem ez az incidens.
Kérem, engem büntessen helyette!
Kegyelmezzen Hei tanácsadónak!
Én is bűnös vagyok.
Kérem…
Bocsássa meg Hei tanácsadónak, aki sok éven át hűséggel szolgálta!
Micsoda pofátlan színjáték!
Ki akarják túrni apát, hogy mentsék a saját bőrüket.
Én is könyörgök! Kérem, kegyelmezzen az apámnak!
Ne, bátyám!
Ha csak egy jelentéktelen tisztet büntet meg,
azt a felelősség áthárításának fogják látni,
és a parancsnokot érő kritikák erősödnek.
És akkor apám terve teljesen értelmét veszítené.
Apa, megértem a szándékaidat.
Gondoskodom róla, hogy teljesüljön a kívánságod.
Wajima parancsnok,
nem bocsáthat meg apámnak.
Yasuke!
Miért?
Akármi is volt a valódi szándéka,
katonákat vezetett Seii parancsnokának a rezidenciájához,
aki az ország vezetője, és eközben egy ember életét is kioltotta.
Ez vitathatatlan tény.
Ami a visszavonulását illeti,
alkonyatkor sem árt az óvatosság,
de éjfélkor egyenesen természetes.
Ő volt a tanácsadója, és nem mérte fel megfelelően a helyzetet,
azt állította, az „üres erőd hadicselnél nincs kivétel”,
és ezzel súlyos veszélybe sodorta önt.
Apám megérdemli a halált.
Halál!
A seregben most erős a neheztelés apám iránt,
és megingott a morál.
Ha győzni akarunk, rendeznünk kell a sereget.
És ehhez előbb rendeznünk kell a törvénykezést.
Wajima parancsnok,
kérem, végeztesse ki nyilvánosan az áruló apámat,
álljon ki az igazság mellett!
Halál! Halál! Halál!
Yayakichi,
nem tudtam,
hogy ezt jelenti, ha megbízom benned vagy a tervedben.
Ezennel kereszt általi halálra ítélem az áruló Yayakichi Heit.
A Yamato-kor 2. évében született Uzen tartományban.
Gyermekként a seii rezsim Yamato-ellenes szellemében nevelték,
és Yamato ellen fordították.
Már fiatalon kormányzóként szolgált a régiójában,
és hozzájárult Seii fellendüléséhez és a közrend javításához.
Később külügyi tisztviselővé nevezték ki,
és többször is diplomáciai tárgyalásokat folytatott a keleti Buóval.
Az ürüggyel, hogy fel kell készülnünk közös ellenségük, Yamato inváziójára,
gyakorlatilag megnemtámadási egyezményt biztosított.
Később mély benyomást tett rá
Byakko Wajima „Nyugati előrenyomulás doktrínája”,
amely Yamato megállítását
és a lehűlés okozta élelmiszerhiány kezelését célozta meg.
Vezérkari tisztként csatlakozott,
és elnyerte Byakko bizalmát,
majd a tanácsadójaként szolgált magán- és közügyekben.
A Wajima-örökösök is szerették, akiket apjuk egyedül nevelt,
és családtagként kezelték.
Byakko halála után,
hogy megvalósítsa közös álmukat, Yamato meghódítását,
megmérgezte Byakko alkalmatlan fiait, Ohgát pedig hatalomátvételre ösztönözte.
Élete hátralévő részét Ohga oldalán a nyugati hadjáratnak szentelte.
Tora…
még ha véget is ér az életem, a kívánságom tovább él.
A síron túlról is imádkozni fogok az ország jólétéért
és a nép boldogságáért.
Yayakichi Hei. Ötvennyolc éves.
Szakadó esőben halt meg Fukuiban, beteljesületlen álmokkal.
Le az árulóval!
Hűség és hazaszeretet!
Éljen a parancsnok!
Le az árulóval!
Hűség és hazaszeretet!
Éljen a parancsnok!
Le az árulóval!
Hűség és hazaszeretet!
Éljen a parancsnok!
Én mondom, Yasuke, ez borzalmas.
Apánk annyi mindent tett az országért, és így kellett meghalnia…
Ez így nincs rendjén!
A történelem majd ítél e döntés felett.
De ha nem nyerjük meg ezt a háborút,
Seiinek nincs jövője.
Én nem az apánk vagyok. Én a saját utamat járom.
Wajima parancsnok szolgálatában győzelemre vezetem majd az országot.
A rohadt életbe! Nincs más választásunk.
De gondoskodom róla, hogy apa halála ne legyen hiábavaló!
Le az árulóval!
Hűség és hazaszeretet!
Éljen a parancsnok!
Le az árulóval!
Hűség és hazaszeretet!
Éljen a parancsnok!
Le az árulóval!
Hűség és hazaszeretet!
Éljen a parancsnok!
TORA, NE CSÜGGEDJ
YAMATO
Nem engedem, hogy az országot vagy a népét
egy végletekig romlott nemzet uralja.
Apa, Yayakichi,
valóra váltom az álmot,
amiért az életetekkel fizettetek.
A lány, aki elvesztette a családját,
és a tanácsadó, aki elvesztette az urát,
kéz a kézben álmodtak Yamato meghódításáról.
Tizenkét évvel később
e két ember búcsúja, akik együtt osztoztak örömben és bánatban,
Ohga Wajimát, Seii parancsnokát igazi vezetővé tette.
Eközben Oszakában,
OSZAKA
amit még nem ért el a seii tanácsadó halálhíre,
egy fiatal férfi arra készült,
hogy egyetlen merész húzásra tegye fel a birodalom sorsát.
„MÉG HA VÉGET IS ÉR AZ ÉLETEM, A KÍVÁNSÁGOM TOVÁBB ÉL.”
A feliratot fordította: Zsámán Jetta
Kreatív supervisor Dranka Anita